Foto’s: Gesin sterf tragies in Brits-ongelukFoto: ER24 Nog ‘n foto volg onderaan die berig. ‘n Egpaar en hul nege maande oue baba is Maandagoggend in Brits in Noordwes dood toe hul motor teen ‘n vragmotor gebots het. “Die ongeluk het op die R556 ongeveer 10km buite Barseba, in die rigting van Sun City plaasgevind,” het Vanessa Jackson, woordvoerder van ER24 gesê. “Paramedici is na die toneel ontbied, maar die jong familie is op slag dood.” Een van die insittendes van die vragmotor is ernstig beseer en hy is met ‘n helikopter na Dr. George Mukari-hospitaal geneem. Die bestuurder en die ander passasier in die vragmotor het ligte beserings opgedoen. Plaaslike owerhede ondersoek die oorsaak van die ongeluk. Foto: ER24